ผมได้เคยฉีดวัคซีนพิษสุนัขบ้าครบคอร์สมาแล้ว เมื่อวันที่ 31 ตุลาคม 2562และได้ฉีดกระตุ้นไปหลายครั้งครับ ล่าสุดฉีดไปเมื่อ 27 ตุลาคม 2563ต่อมาวันที่ 1 พฤศจิกายน 63 โดนแมวกัดมือ ผมต้องฉีดกระตุ้นอีกไหมครับพึ่งจะฉีดวัคซีนเองครับ
สวัสดีค่ะ หากได้ฉีดวัคซีนพิษสุนัขบ้าครบคอร์สไปแล้วเมื่อ 31 ต.ค.62 และได้ฉีดกระตุ้นไปหลายครั้ง โดยล่าสุดฉีดไปเมื่อวันที่ 27 ต.ค.63 เมื่อโดนแมวกัดอีกในวันที่ 1 พ.ย.63 ยังไม่จำเป็นต้องฉีดกระตุ้นอีกค่ะ เพราะระดับภูมิคุ้มกันยังคงสูงเพียงพอในการป้องกันการเกิดโรคได้โดยปกติ เมื่อฉีดวัคซีนครบคอร์สแล้ว ร่างกายก็จะมีภูมิคุ้มกันไปได้นานประมาณ 1 ปี หลังจากนั้น หากมีการฉีดกระตุ้นอีกบ่อยๆ ร่างกายก็จะมีภูมิคุ้มกันที่สูงไปได้นาน 2-3 ปี ดังนั้น ในระหว่างนี้ หากถูกสัตว์กัดหรือข่วน ก็ไม่จำเป็นต้องฉีดกระตุ้นอีก โดยให้ไปฉีดกระตุ้นซ้ำ 1 เข็ม หลังจากผ่านไปแล้วอย่างน้อย 2 ปีก็เพียงพอค่ะสำหรับบาดแผลที่โดนกัดใหม่ ก็ควรฟอกทำความสะอาดด้วยสบู่หรือน้ำยาฆ่าเชื้อ และใส่ยาฆ่าเชื้อ เช่น โพวิโดน ไอโอดีน เป็นต้น แล้วเช็ดทำความสะอาดต่อด้วยน้ำเกลือทุกวัน และควรหลีกเลี่ยงไม่ให้แผลโดนน้ำจนกว่าแผลจะหายค่ะ แต่หากบาดแผลลึกหรือใหญ่ ควรไปพบแพทย์เพื่อให้ดูแลบาดแผลให้ค่ะ